מכתב אישור מענק #004-17

עבור:

ארגון רבני צהר

המלאכה 9

לוד, 7152015

ישראל

עבור: אדם סגל

מנהל פיתוח משאבים עולמי

העתק: הרב דוד סתיו

אדם היקר,

בפגישות ובדיונים שניהלנו עמכם למדנו כי ארגונכם עוסק בסיוע ליהודים ולקהילות יהודיות הנאבקות לשמור על לכידות הקהילה ועל המשכיותה. אנו מבינים שאתם שואפים לעזור ליהודים המתמודדים עם שאלות לגבי זהותם ולגבי החיבור שלהם למורשת היהודית ולעם היהודי.

אנו שמחים להודיע לכם כי ארגון International Jewish Relief Limited אישר מענק בסכום המפורט מטה עבור מרכז "שורשים", שפעילותו מתוארת בנספח א' למכתב זה. כספי המענק ישמשו לכיסוי עלות השירות שלכם עבור פונים הסובלים ממצוקה כלכלית, שאינם יכולים לשלם עבור השירות החיוני שאתם מספקים.

אנו מצפים להזדמנות זו לתמוך בפעילותכם ולסייע לכם במאמציכם.

**היקף הפעילות**

במסגרת המענק אנו נתמוך בפעילויות הבאות:

1. קמפיין פרסום – מטרת הקמפיין היא להרחיב את פעילות הפרויקט כך שיוכל לתת מענה ל-5,000 פניות מדי שנה.
2. מחקר גנאלוגי – הוספה של שלושה מומחים לגנאלוגיה.
3. עוזרי מחקר – הוספה של שני עוזרי מחקר שיסייעו למומחים במחקר הגנאלוגי.
4. הרחבת המחקר – תמיכה כללית בהרחבת המחקר הגנאלוגי.

**יעדים הניתנים למדידה**

|  |  |  |
| --- | --- | --- |
|  | **מספר מוערך של שורשים חדשים שנמצאו** | **כולל קרובי משפחה** |
| **שנה** | 5,000 | 25,000 |
| **2 שנים** | 10,000 | 50,000 |
| **5-7 שנים** | 35,000 | 175,000 |

**תקופת המענק**

1 בינואר 2018 – 31 בדצמבר 2018

**פירוט תקציבי**

|  |  |  |  |
| --- | --- | --- | --- |
| # | **פעילות** | **סכום** | **הערות ותנאים** |
| 1 | **קמפיין פרסום** | **55,750$** | יש לבנות תוכנית עבודה לקמפיין הפרסום. תשלום יועבר לאחר אישור תוכנית העבודה. |
| 2 | **שלושה מומחים לגנאלוגיה** | **61,500$** | ראו מטה לוח זמנים למענק. תשלום יועבר רק לאחר גיוס המומחים. |
| 3 | **שני עוזרי מחקר** | **26,000$** | ראו מטה לוח זמנים למענק. תשלום יועבר רק לאחר גיוס עוזרי המחקר. |
| 4 | **הרחבת המחקר** | **54,250$** | סכום זה נועד לכסות את עלות הרחבת המחקר. |
| 5 | **שיתוף פעולה עם ארגונים נוספים** | **15,000$** | יש להציג שיתופי פעולה עם ארגון "ג'וינט", עם הסוכנות היהודית, עם ארגון "נתיב", עם "הלל" ועם "תגלית". תשלום יועבר רק עבור הוצאות בפועל. |
| **סך הכול** | | **212,500$** |  |

**לוח זמנים למענק**

|  |  |  |  |
| --- | --- | --- | --- |
|  | **תאריך** | **יעד ניתן למדידה** | **גובה המענק** |
| **שלב 1** | ינואר 2018 |  | 89,250$ (45% מסכום המענק הכולל, ישמש לכיסוי עלות פרסום, מומחה גנאלוגיה אחד ועוזר מחקר אחד). |
| **שלב 2** | אפריל 2018 | ברבעון הראשון, עלייה של 50% בפניות לפרויקט עד ל-1,250 פניות | 75,775$ (38% מסכום המענק הכולל)  + 15,000$ עבור שיתוף פעולה עם ארגונים נוספים. |
| **שלב 3** | יולי 2018 | ברבעון השני, עלייה נוספת של 50% בפניות לפרויקט עד ל-1,250 פניות | 32,475$ (16% מסכום המענק הכולל). |

**דרישות ותנאים לקבלת המענק**

בתקופת המענק וכחלק מתנאי קבלת המענק עליכם לעמוד בדרישות הבאות:

1. אתם מצהירים כי ארגונכם ופעילות הארגון נועדו לסייע ליהודים ולקהילות יהודיות הנאבקות לשמור על לכידות הקהילה ועל המשכיותה. בנוסף אתם מצהירים כי מטרת הארגון היא לעזור ליהודים בקהילות אלו המתמודדים עם שאלות לגבי זהותם ולגבי החיבור שלהם למורשת היהודית ולעם היהודי. כספי המענק ישמשו בפרט לסייע ליהודים הסובלים ממצוקה כלכלית.
2. אתם תגישו לנו דוח ובו שמותיהם של כל הפונים הסובלים ממצוקה כלכלית להם סייעתם, אשר ללא תמיכה זו לא היו יכולים ליהנות משירותי ארגון "צהר".
3. מדינת ישראל תספק מימון תואם עבור סכום המענק הכולל.
4. בתוך 60 יום, יגיש ארגון "צהר" תוכנית עבודה לשיתוף פעולה עם ארגונים רלוונטיים. התוכנית תעבור לשלב הביצוע בכפוף לאישורנו.
5. תשלום עבור הפריט התקציבי הראשון (1) יועבר בכפוף לאישור תוכנית העבודה של קמפיין הפרסום.
6. תשלום עבור הפריט התקציבי השני והשלישי (2 ו-3) יועבר בהתאם ללוח הזמנים של המענק ובכפוף לגיוס אנשי צוות כמתחייב.
7. תשלום עבור הפריט התקציבי הרביעי (4) יועבר בכפוף להתקדמות תוכנית הרחבת המחקר.
8. בכל שישה חודשים, עליכם לשלוח לנו שלושה מסמכים: דוח קצר על התקדמות התוכנית, דוח כספי קצר ותוכנית עבודה לששת החודשים הבאים.

אם אתם מסכימים לתנאים המפורטים מעלה, אנא חתמו על המכתב ושלחו עותק אחד לעופר גלנץ, חברת "ברק", רחוב מגדל הלבנון 15, מודיעין, 7175808

[oferglanz@gmail.com](mailto:oferglanz@gmail.com)

שליחת ההסכם החתום מהווה הסכמה לתנאי המענק.

אנו מודים לכם על הזדמנות זו לקדם את פעילותכם.

בברכה,

הלן ומייקל אייבלס

ארגון International Jewish Relief Limited

**נספח א':**

**פעילותו של מרכז "שורשים"**

מרכז "שורשים", שהוקם ומנוהל על ידי ארגון "צהר", פועל לסייע לעולים מברה"מ לשעבר וממדינות נוספות להוכיח את יהדותם כדי שיוכלו להינשא בישראל כחוק. צוות המרכז פועל לאיתור מסמכים, תמונות ועדויות במאגרי מידע ובארכיונים ברחבי העולם. למרכז "שורשים" משאבים וקשרים במדינות רבות, ובזכותם יכול צוות המרכז למצות את כל האפיקים על מנת לסייע לפונה בבירור יהדותו. כאשר יש בידי הצוות המסמכים הדרושים כדי להוכיח את שורשיו היהודיים של הפונה, ארגון "צהר" מלווה את הפונה לדיון בבית הדין לגיור, אשר יפסוק בעניין שורשיו היהודיים.

נכון להיום, עומדים שיעורי ההצלחה של מרכז "שורשים" על 100%, כאשר בית הדין לגיור קיבל את כל הפניות שהביא המרכז בפניו. מרכז "שורשים" סייע ליותר מ-39,725 עולים להוכיח את יהדותם.

**דחיפות העניין**

קשה להפריז בדחיפותה של מטרה זו. חלון ההזדמנויות לעזור לעולים אלה הולך ונסגר, ונותרו לנו רק עוד 5–7 שנים לסייע להם. לאחר תקופה זו, קרובי משפחתם המבוגרים כבר לא יוכלו לשמש עדים והמסמכים שהיו בידיהם כמו גם הגישה שהייתה להם למסמכים קיימים, יאבדו לעד, ולא נוכל להוכיח את שורשיהם היהודיים של הפונים. אנו מוכרחים לפעול באופן מיידי כדי להבטיח את העתיד היהודי של מדינת ישראל.

**המקום**

מרכז "שורשים" מסייע לעולים המתגוררים בכל רחבי ישראל. המשרדים הראשיים של הארגון נמצאים בירושלים, אך עולים מכל קצוות הארץ מגיעים למשרדינו כדי לקבל עזרה. כדי להקל על הפונים, הנגשנו את השירותים של מרכז "שורשים" ואנו פועלים כיום גם באשדוד, באשקלון, בנצרת עלית, בחיפה, בעכו ובראשון לציון.

**שיתוף פעולה עם ארגונים נוספים**

ארגון "צהר" פועל להבטחת המשך קיומו של העם היהודי, ורואה חשיבות רבה בשיתופי פעולה עם ארגונים מבוססים הרואים את פעילותו בעין יפה. "צהר" ממשיכה לפעול להרחבת שיתופי הפעולה עם ארגונים נוספת דוגמת "ג'וינט", "הלל", אגודת "חב"ד", הסוכנות היהודית וגופים נוספים.

**מעורבות ממשלת ישראל**

ממשלת ישראל הבינה גם היא שהזמן הולך ואוזל ואם לא תצליח להוכיח את יהדותם של 800,000 עולים המתגוררים במדינה, בשנת 2030 יהיו בישראל 1,250,000 עולים וצאצאי עולים שאינם מוגדרים יהודים.

בכל שנה, מעניקה ממשלת ישראל 5 מיליון שקלים במימון תואם לפעילותו של מרכז "שורשים".